Nuut by NB-Uitgewers | LitNet
Nuut by NB-Uitgewers dié November:
Die sneeuslaper , 7de Laan kook , Beste mnr Mandela: 'n Fees van woorde en prente , Dwaalpoort , Die mooiste sprokies van Grimm en Tydbom: 'n Polisieman se ware verhaal
Die betekenis van die vertelkuns word op magiese wyse deur vier verweefde verhale oor vriendskap gedemonstreer: 'n dosent in kreatiewe skryfwerk word tot nadenke gestem; die aard van vriendskap ontvou by 'n grafrede; 'n veldwerker misreken haar met 'n boemelaar; die vriendin van 'n fotograaf bieg medepligtigheid aan sy huidige situasie. 'n Belangrike nuwe boek deur die bekroonde skrywer van Agaat en Triomf.
Klik hier en koop jou eksemplaar van Die sneeuslaper nou van Kalahari.net!
Danie Odendaal Produksies
Met meer as 1,92 miljoen kykers is 7de Laan een van die gewildste programme op SABC2. Nou deel sewe van die mees geliefde sepiekarakters hul gunstelinggeregte, soos dit op die TV-program verskyn. Tussen die sewe dek die boek die volle spektrum van resepte, beproefd en bemind. Kook saam met die Laan!
Klik hier en koop jou eksemplaar van 7de Laan kook nou van Kalahari.net!
Human & Rousseau en Tafelberg
Beste mnr Mandela: 'n Fees van woorde en prente
Jomarié Dick (samesteller)
Die verhaal van Nelson Mandela – van kinderjare tot aftrede – word in 'n kleurryke mengsel van foto's, illustrasies en lewendige, bondige teks uitgebeeld. Oor vyf dele ontvou sy lewe: die Oos-Kaap, Johannesburg, Robbeneiland, vryheid en sy jare as president, en "Madiba die celeb" – oor sy internasionale ikoniese status en die "Madiba Magic" wat hy uitstraal.
Klik hier en koop jou eksemplaar van Beste mnr Mandela: 'n Fees van woorde en prente nou van Kalahari.net!
Die aankoms van Jurgens en Riana vir 'n jagekskursie op Dwaalpoort aktiveer 'n reeks onderliggende spanninge en frustrasies, onafgehandelde sake en onuitspreekbare begeertes. Met Dwaalpoort kry Strachan die magiese mengsel reg: op die oppervlak is sy verhaal 'n volkome genietbare en onmiddellik toeganklike verhaal van lus en liefde en geweld en geheimenisse. Dáárby is dit 'n uiters stimulerende besinning oor menslike reaksies op 'n verkrummelende bestel.
Klik hier en koop Dwaalpoort nou van Kalahari.net!
Marita van der Vyver (vertaler) en Piet Grobler (illustreerder)
Die veelsydige skrywer Marita van der Vyver maak hierin 'n keur van haar mooiste Grimm-sprokies wat sy self uit Duits vertaal het. Uitsonderlike illustrasies die deur internasionaal-bekroonde kunstenaar Piet Grobler vul die teks uitstekend aan. Bekende sprokies soos "Rooikappie", "Klein Duimpie", "Hansie en Grietjie", "Die Paddaprins" en vele meer word in die bundel opgeneem.
Klik hier en koop Die mooiste sprokies van Grimm nou by Kalahari.net!
Tydbom: 'n Polisieman se ware verhaal
Johan Marais word polisieman op 16 – 'n koers wat hom afstuur op 'n lewe vol geweld en lyke in beide die polisie en die weermag. As deel van die Oos-Randse Onluste-eenheid is hy ooggetuie van halssnoermoorde, faksiegeweld en polisiebrutaliteit. Marais het dié boek geskryf om sy duiwels te besweer. 'n Eerlike, reguit vertelling vol rou menslikheid.